CELEX: C2007/211/41
Language: sl
Date: 2007-09-08 00:00:00
Title: Zadeva C-305/07: Predlog za sprejetje predhodne odločbe, ki ga je vložilo Tribunale civile di Genova (Italija) 2. julija 2007 – Radiotelevisione italiana SpA (RAI) proti PTV Programmazioni Televisive SpA

8.9.2007   
            
            
               SL
            
            
               Uradni list Evropske unije
            
            
               C 211/22
            
         Predlog za sprejetje predhodne odločbe, ki ga je vložilo Tribunale civile di Genova (Italija) 2. julija 2007 – Radiotelevisione italiana SpA (RAI) proti PTV Programmazioni Televisive SpA
   (Zadeva C-305/07)
   (2007/C 211/41)
   Jezik postopka: italijanščina
   Predložitveno sodišče
   Tribunale civile di Genova
   Stranki v postopku v glavni stvari
   
      Tožeča stranka: Radiotelevisione italiana SpA (RAI)
   
      Tožena stranka: PTV Programmazioni Televisive SpA
   Vprašanja za predhodno odločanje
   
               1)
            
            
               Ali davčna obveznost, ki zavezuje vse imetnike televizijskih in radijskih sprejemnikov, za financiranje javnih televizijskih programov, bodisi da je ocenjena na nacionalni bodisi na lokalni ravni, pomeni državno pomoč v smislu člena 87 Pogodbe ES?
            
         
               2)
            
            
               V primeru pritrdilnega odgovora, ali odločba Komisije, ki je bila posredovana italijanskemu ministru za zunanje zadeve 20. aprila 2005, ni skladna s pravom Skupnosti zaradi napačno ugotovljenih dejstev ali napačne presoje teh dejstev, ker se je prispevek za italijansko radiotelevizijo – RAI štel za odstopanje iz člena 86(2) ES, ne da bi se pri tem upoštevalo, da:
               
                           —
                        
                        
                           pooblaščeni izdajatelj televizijskega programa zagotavlja javni radiotelevizijski program na deželni ravni, pri čemer v deželnih zakonih in posebnih pogodbah o opravljanju nalog ni določeno, da jih mora izdajatelj televizijskega programa izvrševati v času in programski mreži, ki sta namenjena prenosu vsebin na deželnem področju;
                        
                     
                           —
                        
                        
                           ker obveznosti javne službe niso določene, ni mogoče opravljati nadzora glede tega, kam so dejansko namenjena državna sredstva, ki so namenjena za opravljanje javne službe na lokalnem področju in dodeljena izključno za dejavnosti, ki se nanašajo na to javno službo;
                        
                     
                           —
                        
                        
                           izvrševanje posebnih obveznosti javne službe pooblaščenemu izdajatelju televizijskega programa ni bilo poverjeno z uradnim aktom, temveč le s splošnim pooblastilom za opravljanje deželne javne službe?
                        
                     
         
               3)
            
            
               Na splošno, ali člen 86 Pogodbe ES nasprotuje nacionalni zakonodaji, ki na lokalnih trgih posamezni deželi podeljuje zakonodajno pristojnost za določitev novih nalog deželne javne službe, ki so subvencionirane z državnimi sredstvi, ob tem pa je določeno, da so take nove naloge dodeljene izključno družbi RAI SpA brez kakršnegakoli postopka javnega razpisa?